Paskal A. B. Rois

Paskal Augustine Bronson Rois (29 August 1978) be a Ghanaian diplomat, entrepreneur den musician. He be de honorary consul of de Republic of Indonesia insyd Ghana wey he sanso be de Founder den chief executive officer of Rois Group of Companies Limited.''Former Musician Togbe Afrika Inaugurated As Honourary [sic] Consul Of Indonesia To Ghana". Ghana Ndwom. 6 June 2021. Retrieved 10 June 2023.

 Early life den education 
Na dem born Rois insyd Ho insyd de Volta Region to Ben Cudjoe Buoh, a former SSNIT worker wey komot Akrofu Xeviwofe near Ho, den Josephine Akosua Kassah, a retired educationist wey komot Dzodze-Penyi insyd de Volta Region. Na he attend A.M.E Zion Primary insyd Penyi, Methodist Junior High School insyd Ho, den Kpando Senior High School insyd Kpando for ein high school education. Rois obtain Higher National Diploma insyd Purchasing den Supply from de Accra Technical University. He further ein education wey he obtain Bachelor of Science insyd Procurement from de Ghana Institute of Management and Public Administration (GIMPA).

 Ein life matter 
Rois be a Christian. He marry Gifty Etsa Rois wey sanso be a share holder of ROIS Group Ltd. De couple get three kiddies. He be a motivational speaker wey he dey identify einself as a mentor give de youth on de African continent. He be an Ewe.

Na he begin ein music career insyd 1999–2000 under de stage name Togbe Afrika wey he get 4 albums to ein credit. Na ein songs such as 'Danye Sidzima', 'Menya be Awoenam', 'Kpedentor', 'Mawuneyrawo Togbe Afefe among odas be popular insyd Ghana, Togo, den Benin insyd de early 2000s.

 References 

Category:1978 births
Category:Human
Category:Ghanaians
Category:People wey komot Volta Region
Category:Ghana Institute of Management and Public Administration alumni
Category:Accra Technical University alumni
Category:Ewe people
Category:Ghanaian Christians
Category:Ghanaian musicians
Category:Ghanaian diplomats
Category:Ghanaian chief executives